ດາວໂຫຼດ App CRI-FM93 ລະບົບ IOS
ດາວໂຫຼດ App CRI-FM93 ລະບົບ Android
ວັນທີ 16 ຕຸລານີ້, ກອງປະຊຸມອົງການສະຫະປະຊາຊາດວ່າດ້ວຍວຽກງານຄົມມະນາຍົມແບບຍືນຍົງຂອງໂລກຄັ້ງທີ 2ທີ່ຈັດຂຶ້ນຢູ່ນະຄອນຫຼວງປັກກິ່ງໄດ້ສິ້ນສຸດລົງແລ້ວໃນວັນທີ 16 ຕຸລານີ້, ໃນມື້ດຽວກັນ, ເວັບໄຊທາງການຂອງກອງປະຊຸມດັ່ງກ່າວໄດ້ເຜີຍແຜ່“ຖະແຫຼງການປັກກິ່ງ” ເຊິ່ງເປັນເອກະສານໝາກຜົນຂອງກອງປະຊຸມຄັ້ງນີ້.
ໃນຖະແຫຼງການດັ່ງາກ່າວໄດ້ແນະນຳຄວາມສຳຄັນຂອງການຄົມມະນາຄົມແບບຍືນຍົງ, ໂດຍບັນລະຍາຍວ່າ ການເລັ່ງລັດຫັນປ່ຽນໄປສູ່ການຄົມມະນາຄົມແບບຍືນຍົງແມ່ນຊ່ອງທາງສຳຄັນທີ່ຊຸກຍູ້ການສ້າງປະຊາຄົມຮ່ວມຊາຕາກຳຂອງມວນມະນຸດ, ໄດ້ສະເໜີວ່າ ການນຳໃຊ້ເຕັກໂນໂລຊີໃໝ່ຢ່າງເໝາະສົມແມ່ນສິ່ງສຳຄັນໃນການແກ້ໄຂສິ່ງທ້າທາຍຕ່າງໆ, ສົ່ງເສີມໃຫ້ບັນດາປະເທດດຳເນີນການຮ່ວມມືສາກົນ, ການເສີມສ້າງຄວາມສາມາດ ແລະ ການແລກປ່ຽນຄວາມຮູ້, ຊຸກຍູ້ການພັດທະນາ ແລະ ການປະດິດສ້າງໃໝ່ດ້ານເຕັກໂນໂລຊີ, ຊຸກຍູ້ລະບົບການຄົມມະນາຄົມ-ຂົນສົ່ງແບບຍືນຍົງ ແລະ ພື້ນຖານໂຄງລ່າງຂະຫຍາຍໄປສູ່ຊົນນະບົດ, ເຂດຫ່າງໄກສອກຫຼີກ, ແລະປະເທດທີ່ຕົກຢູ່ໃນສະຖານະການພິເສດ, ເພີ່ມທະວີຄວາມປອດໄພດ້ານຄົມມະນາຄົມຕາມຖະໜົນຫົນທາງຂອງໂລກ, ຍົກສູງຄວາມສາມາດໃນການຕ້ານຄວາມສ່ຽງ ແລະ ຄວາມສາມາດດ້ານການປ້ອງກັນ ແລະຄວບຄຸມການແຜ່ລະບາດຂອງພະຍາດຢ່າງສຸກເສີນ. ໃນບາດກ້າວຕໍ່ໄປ, ຝ່າຍຕ່າງໆສາມາດພິຈາລະນາຖອດຖອນບົດຮຽນຈາກການຕ້ານກັບການແຜ່ລະບາດຂອງພະຍາດໂຄວິດ-19, ຈັດເອົາເປົ້າໝາຍການຄົມມະນາຄົມແບບຍືນຍົງເຂົ້າສູ່ແຜນພັດທະນາແຫ່ງຊາດ, ລວບລວມຄຳໝັ້ນສັນຍາຂອງຝ່າຍຕ່າງໆ, ຈັດຕັ້ງປະຕິບັດວາລະການພັດທະນາແບບຍືນຍົງເມື່ອຮອດປີ 2030 ຂອງອົງການສະຫະປະຊາຊາດ ແລະ ສັນຍາປາຣີ ໃຫ້ດີກວ່າເກົ່າ.
ໃນຖະແຫຼງການດັ່ງກ່າວຍັງລະບຸຕື່ມອີກວ່າ, ຝ່າຍຕ່າງໆທີ່ເຂົ້າຮ່ວມກອງປະຊຸມສະແດງຄວາມຂອບໃຈຕໍ່ຈີນທີ່ເປັນເຈົ້າພາບຈັດກອງປະຊຸມຄັັ້ງນີ້, ຊົມເຊີຍຈີນທີ່ໄດ້ສ້າງສູນຄວາມຮູ້ ແລະ ປະດິດສ້າງໃໝ່ດ້ານການຄົມມະນາຄົມແບບຍືນຍົງສາກົນ, ປະກອບສ່ວນເພື່ອແບ່ງປັນຄວາມຮູ້ກ່ຽວກັບການຄົມມະນາຄົມແບບຍືນຍົງ ແລະ ການຊ່ວຍເສີມສ້າງຄວາມສາມາດໃຫ້ແກ່ປະເທດພວມພັດທະນາ.